
A projekt az Európai Unió támogatásával, 

az Európai Regionális Fejlesztési Alap társfinanszírozásával valósul meg
___________________________________________________________________________
Turisztikai attrakciófejlesztés Lakitelek Tőserdő területén
Lakitelek Nagyközség Önkormányzata sikeresen pályázott a DAOP 2.1.1.E „Versenyképes turisztikai termék és attrakciófejlesztés” című pályázatán. A „Turisztikai attrakciófejlesztés Lakitelek Tőserdő területén” című projekt összköltsége 34.377.500,- Ft, melyhez 50%-os, azaz 17.168.750,- Ft támogatásban részesültünk. A projekt keretein belül a turisztikai szezon meghosszabbítása céljából, a Tősfürdővel szomszédos ártéri erdő területéből lesz kialakítva egy 14.400 m2-es kalandpark, ahol 640 m hosszú kalandpálya kerül felállításra a fák koronaszintje alatt. Másrészt a Holt-Tisza élővilágának megismerése, a sport, és a rekreáció érdekében túracsónak bérlésére, a vízreszállás, kiszállás megkönnyítésére úszó stég kerül kialakításra. A támogatási szerződés megkötése folyamatban van. A beruházás megvalósítása megkezdődött, amit az árvíz miatt fel kellett függeszteni, így jelenleg csak a háttérmunkák zajlanak. Az árvíz levonulása után a kivitelezés tovább folytatódik, amelynek várható befejezése 2011. június 30. 

